《连雪五日有无尽观》
宋代·吴龙翰

平生酷爱雪，老我看不足。
安得走五台，六月漱寒玉。
无计巢雪山，与佛结幽独。
方舆多奇观，出门欠车毂。
天公副微愿，连朝遣滕六。
寒林振琳琅，朔风扇琼木。
楼台炯夜光，地灵惊玉局。
幻成银世界，一旦饱双目。
清泠天地气，吸入空洞腹。
賸欲呼夜舟，飘然访林麓。

作者简介：吴龙翰（1229—？）字式贤，号古梅，歙县人。生卒年均不详，约宋度宗成淳中前后在世。师方岳，咸淳中贡于乡，以荐授编校国史院实录。咸淳四年（1268）十月与鲍云龙、宋复一等三人，自带干粮，费时三天，涉足丹崖，登上了黄山莲花峰峰顶，并写下《黄山纪游》。吴龙翰所著《黄山纪游》，为现存最早游莲花峰的文字。德祐二年（1276）乡校请充教授，寻弃去。家有老梅，因以古梅为号。尝为之赋。龙翰著有《古梅吟叶》六卷，《四库总目》传于世。